Jerichas
Jerichas (arba Jerichonas; arab. أريحا = Ārīḥā, hebr. ‏יְרִיחוֹ‏‎ = Yərīḥō) – miestas Palestinoje, Vakarų Krante, į šiaurės vakarus nuo Jeruzalės, Jordano upės slėnyje. Muchafazos centras. 20 900 gyventojų (2017). Manoma, kad tai viena seniausių nuolat apgyvendintų gyvenviečių pasaulyje. Dabartinio Jericho vietoje ar šalia jo buvo trys gyvenvietės, kuriose gyventa jau prieš 11 000 metų. Jos įsikūrė ankstyvajame neolite (apie IX a. pr. m. e.) į šiaurę nuo Negyvosios jūros. Verčiamasi daugiausia turizmu, žemės ūkiu (alyvuogės, bananai), prekyba, amatais. Beveik visi miesto gyventojai yra palestiniečiai musulmonai, krikščionys sudaro apie 1 % gyventojų.